รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลโดย ยธ.ชื่นชมการดำเนินงานของศูนย์ยุติธรรมชุมชน ตำบลเชียงพิณ อบต.เชียงพิณ อ.เมืองอุดรธานี ที่ได้ดำเนินการตามวัตถุประสงค์ของการจัดตั้งศูนย์ยุติธรรมชุมชน
วันจันทร์ที่ 4 ธันวาคม 2566
04/12/2566
โฆษกรัฐบาลเผย รัฐบาลโดย ยธ.ชื่นชมการดําเนินงานของศูนย์ยุติธรรมชุมชน ตําบลเชียงพิณ อบต.เชียงพิณ อ.เมืองอุดรธานี ที่ได้ดําเนินการตามวัตถุประสงค์ของการจัดตั้งศูนย์ยุติธรรมชุมชน
โฆษกรัฐบาลเผย รัฐบาลโดย ยธ.ชื่นชมการดําเนินงานของศูนย์ยุติธรรมชุมชน ตําบลเชียงพิณ อบต.เชียงพิณ อ.เมืองอุดรธานี ที่ได้ดําเนินการตามวัตถุประสงค์ของการจัดตั้งศูนย์ยุติธรรมชุมชน
วันนี้ (4 ธ.ค.66) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า ในโอกาสประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 ณ จังหวัดหนองบัวลําภูและติดตามการตรวจราชการกลุ่มจังหวัดภาคตะวันออกเฉียงเหนือตอนบน 1 (บึงกาฬ เลย หนองคาย หนองบัวลําภู และอุดรธานี) ระหว่างวันที่ 3 - 4 ธันวาคม 2566 พันตํารวจเอก ทวี สอดส่อง รัฐมนตรีว่าการกระทรวงยุติธรรม ได้ประชุมมอบนโยบายและทิศทางการขับเคลื่อนศูนย์ยุติธรรมชุมชนและตรวจเยี่ยมศูนย์ยุติธรรมชุมชน ตําบลเชียงพิณ ณ องค์การบริหารส่วนตําบลเชียงพิณ อ.เมืองอุดรธานี จ.อุดรธานี ซึ่งเป็นการดําเนินการตามนโยบายรัฐบาล โดยการตรวจเยี่ยมเมื่อวันที่ 2 ธันวาคม ที่ผ่านมา ได้มีการติดตามและรับทราบถึงผลการดําเนินงานสําคัญ ได้แก่ (1) ผลการดําเนินงานของศูนย์ยุติธรรมชุมชน ตําบลเชียงพิณ ณ องค์การบริหารส่วนตําบลเชียงพิณ อ.เมืองอุดรธานี จ.อุดรธานี รวมทั้งพบปะพูดคุยและให้คําปรึกษาแก่ผู้ค้ําประกันลูกหนี้ กยศ. (2) มอบนโยบายและทิศทางการขับเคลื่อนศูนย์ยุติธรรมชุมชน ตําบลเชียงพิณ ณ องค์การบริหารส่วนตําบลเชียงพิณ อ.เมืองอุดรธานี จ.อุดรธานี
โอกาสนี้ รัฐมนตรีว่าการกระทรวงยุติธรรมได้ชื่นชมการดําเนินงานของศูนย์ยุติธรรมชุมชน ตําบลเชียงพิณ ที่ได้ดําเนินการตามวัตถุประสงค์ของการจัดตั้งศูนย์ยุติธรรมชุมชน ทั้ง 5 ข้อ และกล่าวถึง หลัก 3 ดี ได้แก่ 1. ประชาชนดี ประชาชนจะต้องมีรายได้ที่เพียงพอและพอเพียง ประชาชนต้องมี 5 อ. และไม่มี 1 อ. คือ 1) อ. อาหาร 2) อ. อาชีพ 3) อ. อนามัย 4) อ. โอกาสในด้านต่าง ๆ โดยเฉพาะการศึกษา 5) อ. อัตลักษณ์ การเคารพในความแตกต่างหลากหลาย และสิ่งที่ประชาชนต้องไม่มี คือ 1 อ. อยุติธรรม 2. ผู้นําดี ผู้นําที่มีความยุติธรรม ความเป็นธรรม และส่งเสริมระบอบประชาธิปไตย ทําให้ประชาชนอยู่ดี กินดี รัฐบาลต้องมาจากการเลือกตั้งของประชาชน เป็นการส่งเสริมระบอบประชาธิปไตย และ 3. กฎหมายดี รัฐธรรมนูญกฎหมายในการปกครองที่ดีทํากฎหมายนิรโทษกรรมให้แก่ประชาชนที่ไม่ได้รับความเป็นธรรมเกี่ยวกับที่ดิน ที่อยู่อาศัยรวมทั้ง กฎหมายที่พยายามกระจายอํานาจให้แก่ชุมชน ท้องถิ่น ให้ประชาชนมีโอกาสบริหารหรือปกครองตนเอง การกระจายอํานาจมาให้ชุมชนท้องถิ่น และยกเลิกรัฐรวมศูนย์ให้มากและให้ประชาชนเป็นศูนย์กลางให้มากขึ้น
พร้อมกันนี้ รัฐมนตรีว่าการกระทรวงยุติธรรมได้มีข้อสั่งในประเด็นสําคัญ ดังนี้ 1) ให้เพิ่มเติมภารกิจของศูนย์ยุติธรรมชุมชน ในการช่วยเหลือลูกหนี้และประชาชนที่ไม่ได้รับความเป็นธรรมทั้งคดีอาญา คดีแพ่ง และคดีปกครอง 2) ให้นําจุดแข็งของศูนย์ยุติธรรมชุมชนที่มีนายกองค์การบริหารส่วนตําบลเป็นผู้นํายุติธรรรมชุมชนและมีนายกองค์การบริหารส่วนจังหวัดเป็นผู้สนับสนุนเป็นแนวทางในการเพิ่มประสิทธิภาพการทํางานของศูนย์ยุติธรรมชุมชนทั่วประเทศ และ 3) ให้ยกระดับสํานักงานยุติธรรมจังหวัดที่เป็นราชการบริหารส่วนภูมิภาคที่ปัจจุบันมีเพียง 18 แห่ง ตามกลุ่มจังหวัด ให้มีการขยายให้ครบถ้วนทั้ง 76 จังหวัด และเพื่อความต่อเนื่องและความเชี่ยวชาญ จึงมอบให้สํานักงานยุติธรรมจังหวัดเป็นผู้นําในภารกิจกองทุนยุติธรรมและการช่วยเหลือผู้เสียหายและจําเลยในคดีอาญา